છેલ્લા બે વર્ષથી ગુજરાતમાં ગણેશોત્સવની ઉજવણીનો રંગ બદલાયો છે. તેમાં ખાસ કરીને દુંદાળા દેવની શોભાયાત્રા અને શણગાર પાછળ વિશેષ ખર્ચ કરવામાં આવે છે. હજ્જારો- લાખો રૂપિયા આપીને ઢોલ નગારા પાર્ટીને બોલાવવામાં આવે છે. આકર્ષક લાઈટિંગ કરવામાં આવે છે. અનેક જગ્યાએ થીમ બેઝ ડેકોરેશન કરવામાં આવે છે. તેની પાછળ પણ ખાસ્સો મોટો ખર્ચ કરવામાં આવે છે. અનેક જગ્યાએ જાણીતા મોટા મંદિરોનો સેટ ઉભો કરવામાં આવે છે તો અનેક સ્થળે ગણપતિમંડળ દ્વારા ખાસ પ્રકારનું સ્ટેજ બનાવવામાં આવે છે અને તેની પાછળ પણ મોટો ખર્ચ કરવામાં આવે છે.